Varangalas
Varangalas (angl. Warangal, telug. వరంగల్  = Varagallu) – miestas Indijoje, Telanganos valstijoje, Dekano plokščiakalnyje. Yra geležinkelio stotis, plentai į Haidarabadą, Bhopalą. Žemės ūkio krašto prekybinis centras (ryžiai, mangai, medvilnė, kviečiai). Tekstilės (medvilnės, audinių, kilimų) pramonė. Veikia Kakatijos universitetas. Yra VII a. Bhadrakali šventykla, XII a. Varangalo tvirtovės liekanos, netoliese yra XII a. Tūkstančio stulpų šventykla, skirta Šivai, Višnui ir Sūrjai.